Gewese Suid-Afrikaner slaan inbreker in Australië dood | Netwerk24
19 Februarie 2019 16:00
Johan Francois Schwartz Foto: Facebook
Die polisie het Johan Francois Schwartz (44) ná die voorval ure lank ondervra, berig The Sydney Morning Herald.
Die inbreker, Bradley Soper (35), was ’n fiksheidsinstrukteur en gewigopteller. Hy was volgens sy vriende verslaaf aan kokaïen en het geldelik noustrop getrek. Sy meisie het hom onlangs afgesê en hy was lank in die hospitaal met nierversaking.
Nadat Schwartz hom bygedam het, het Soper inmekaargesak en sy bewussyn verloor, sê die polisie.
Paramedici kon hom nie bybring nie.
Volgens dié koerant het Schwartz voorheen op Reddit geskryf hy het geen simpatie met diewe nie. Hy het kommentaar gelewer op ’n video waarin ’n selfoondief aangekeer word.
Die dief word herhaaldelik in die gesig geslaan deur vermoedelik die slagoffer.
“As hy dié misdaad gepleeg het, sal hy volgende keer iemand meer kwesbaar, soos ’n 80-jarige, teiken,” het Schwartz op 3 Februarie geskryf.
Volgens ondersoekers het Schwartz Sondag omstreeks 07:30 wakker geword van sy honde se geblaf en het hy ’n “inbreker in die voorkamer aangevat”.
Schwartz se vrou en kind was ook tuis tydens die voorval.
??GRATITUDE?? # Nothing gives me more gratitude than seeing the people who choose me to help them hit their goals, succeed and develop in the numerous ways I’m hired for. # I am grateful that I can share my knowledge and views and keep doing what I enjoy everyday # @x_x_x_fight_academy
A post shared by Brad Soper (@school_of_strong_) on May 24, 2018 at 3:49am PDT
’n Vriend van Soper het hom as ’n groot teddiebeer beskryf.
Sy vriende en kollegas het aan News.com.au gesê hulle is verbysterd oor wat hom daartoe gedryf het om by vreemdelinge in te breek.
Die polisie wag nog op die uitslag van die nadoodse ondersoek.
Meer oor: Sydney | Doodgeslaan | Inbreker